สอบถามหน่อยนะคะ พอดีมีอะไรกับแฟนแล้วกินยาคุมฉุกเฉินไปแบบ 1 เม็ด ผ่านมา2อาทิตย์ แล้วมีอะไรกับแฟนอีกครั้งแต่ไม่ได้ป้องกันจะท้องมั้ยค่ะ ควรกินยาคุมมั้ยค่ะ
สวัสดีค่ะ การใช้ยาคุมกำเนิดแบบฉุกเฉินนั้นจะช่วยป้องกันและลดโอกาสการตั้งครรภ์จากเพศสัมพันธ์ที่เกิดก่อนการใช้ยาภายใน 72 ชั่วโมงได้ แต่หากกินยาไปแล้ว หลังจากนั้นไปมีเพศสัมพันธ์ไม่ป้องกันอีก ยาจะไม่ช่วยป้องกันดังนั้นกรณีนี้มีข้อบ่งชี้การใช้ยาคุมฉุกเฉินซ้ำ ถ้ามีเพศสัมพันธ์ไม่ป้องกันไปแล้ว แต่อย่างไรก็ตาม ไม่ควรใช้ยาคุมฉุกเฉินบ่อยๆ เพราะประสิทธิภาพต่ำกว่ายาคุมประเภทอื่นหรือการใช้ถุงยางอนามัย และมีโอกาสทำให้เกิดผลข้างเคียงเช่นเลือดออกผิดปกติ ประจำเดือนมาคลาดเคลื่อนไปได้ หลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจเองได้เบื้องต้น ให้ผลบวกได้ตั้งแต่ 10-14 วันหลังปฏิสนธิ